Document ID: /fineweb-2-swissfilter-quality_10-filterrobots/filtered/01307.jsonl.gz/2115

Integrimi
Ylfete Fanaj sërish në Parlamentin Kantonal: Fiton më së shumti vota
Me 6908 vota, ajo ka fituar më së shumti nga të gjithë kandidatët e qytetit të Lucernit
“Jam shumë e gëzuar: me 6908 vota të fituara, kam arritur rezultatin më të lartë në qytetin e Lucernit dhe jam rizgjedhur (në Parlamentin e Kantonit). Kemi 3 vende më shumë (si parti SP) dhe të katër të zgjedhurit rishtas, janë femra. Gëzuar!”. Këtë postim e ka bërë në faqen e saj në facebook Ylfete Fanaj, e cila fiton kështu në mënyrë bindëse mandatin e tretë në Parlamentin e Kantonit të Lucernit, shkruan albinfo.ch.
Më shumë se ajo kanë fituar katër kandidatë nga FDP, të gjithë nga zonat tjera të kantonit, jashtë qytetit të Lucernit.
Edhe partia e saj, SP ka shënuar një rezultat shumë të mirë, duke fituar tri vende më shumë në parlament. Nga ana tjetër, partitë e djathta, SVP, CVP dhe FDP të cilat janë zakonisht favorite në këtë kanton, kanë shënuar rënie të theksuar, me 7 gjegjësisht 4 dhe 3 vende më pak të fituara.
Fitoren më të madhe e ka realizuar Partia e Gjelbër (Grüne Partei) e cila ka dyfishuar numrin e vendeve në parlament: nga 7 sa i ka pasur deri tash, në 14.
Të kujtojmë: Ylfete Fanaj është prej tetë vitesh deputete në Parlamentin Kantonal ndërsa pak më vonë ajo është zgjedhur edhe shefe e Grupit Parlamentar të Partisë Socialdemokrate në këtë parlament, shkruan albinfo.ch.
E lindur në vitin 1982 në Prizren dhe e ardhur në Zvicër në vitin 1991, Ylfete Fanaj ka qenë femra e parë shqiptare që është zgjedhur në nivel asambleje komunale dhe kantonale në këtë vend. Ajo po ashtu është shqiptarja e parë e Zvicrës në përgjithësi, e zgjedhur shefe e një grupi parlamentar në çfarëdo niveli.
Fanaj është aktive në politikë prej një kohe të gjatë. Ajo, nga viti 2011 ka qenë deputete e Partisë Socialdemokrate në Parlamentin e Kantonit të Lucernit. Para kësaj ajo ka përfaqësuar po këtë parti në Asamblenë e qytetit të Lucernit.
Fanaj ka qenë femra e parë shqiptare në Zvicër, e zgjedhur në një parlament kantoni dhe asamble komune.
Për një kohë Ylfete Fanaj ka qenë edhe kryetare e organizatës [email protected] në nivel të Zvicrës.
Ajo ka qenë dhe është shumë aktive në jetën shoqërore të shqiptarëve të Zvicrës.
Të ngjashme
Fanaj: “Si parlamentare, dua të jem zëri i të margjinalizuarve në shoqëri”
Të tjera nga Integrimi
E-Diaspora
-
Statistikë
Shqiptarët, me shtimin më të madh ndër emigrantët e ardhur në Gjermani në vitin 2018 Nëse në vitin 2017 kishin ardhur 1000 shtetas shqiptarë më tepër se në vitin paraprak, në...
-
Dr. Avdulla Krasniqi: Hapja e ordinancës, projekt kyç për çdo mjek
-
Gjykata Federale Penale
Kosovari dënohet në mungesë për mbështetje radikale të Shtetit Islamik
-
Ferizajasi nga Silicon Valley “ateron” në Zvicër
-
Mafia në Angli po rekruton njerëz mes video-klipeve të VIP-ave në Tiranë
Jeta në Zvicër
-
Tregtia e armëve po lulëzon në Zvicër Kompanitë zvicerane eksportojnë rreth 273 milionë dollarë të materialeve të luftës në gjysmën e parë të...
-
Kujdes në këtë kanton, ka shumë “policë të rremë”
-
Zviceranët
Shqipëria turistike, në trend edhe te zviceranët
-
Një krokodil në liqenin Hallvilersee të Zvicrës?
-
Aksident në Zvicër: Shkatërron veturën prej 350 mijë frangash